कविता दा सरबन्ध मनै कन्नै होंदा ऐ ते मनै दी कोई निश्‍चत हद्‌द नेईं होंदी। मन सीमा-रैह्‌त होदा ऐ। इसकरी मनै दी वस्तु होने कारण कविता गी बी कुसै परिभाशा दी सीमा च कैद करना ठीक नेईं ऐ। कविता केह् ऐ? इस बारै हर कुसै साहित्य-पारखी ने अपनी-अपनी अनुभूति मताबक परिभाशा देई दित्ती। कविता गी जीवन दे प्रति कवि दी प्रतिक्रिया गलाया गेदा ऐ। भरती ते पच्छमी काव्यशास्त्रियें काव्य दियां केईं परिभाशां दित्ती दियां न।